täielikult ümber kaubavedudele, kasutades naaberriikide, nagu Soome, parimat   rahvusvahelist praktikat. Autovedude arendamisest sõltub oluliselt suuremahuliste   konteinervedude alustamine läbi Eesti Venemaale.   Arvestades piirkonnast Moskvasse kiireimat raudteevedu ja hinda, mis on esitatud   uuringus vedu lõigul Tallinn - Moskva omakorda võrdluses kiireima  autoveoga,   mis on vedu lõigul Kotka - Moskva, näeme, et autovedu Soomest Moskvasse on   ajaliselt 2,3 korda kiirem ja rahaliselt 41% soodsam, kui raudteevedu läbi Tallinna.   Autovedu Tallinnast Moskvasse on näiteks 26% soodsam ja vähemalt kaks päeva   kiirem tavapärase piirijärjekorra puhul. Raudteetransport on küll odavam, kuid   autotransport on kiirem ja logistiliselt raudteevedudest oluliselt paindlikum.   Autotransporti soosib ka asjaolu, et vanapaberi kogumise laod ei ole koondunud   Venemaal raudtee-kaubajaamade ümber.   Tallinna Sadamal on olemas kogemus Venemaa eksporti teenindava sadamana   ning võimalus saada Venemaa suuremahulise import- ja eksportkonteinerivoo   teenindajaks.   Seda soodustaks asjaolu, kui suudetakse organiseerida vanapaberi eksporti   Venemaalt ja Balti riikidest läbi Tallinna  Sadama Hiinasse. Kuna Hiinast on   saanud maailma tarbekaupade tehas, siis on tavaline, et toodetega kaasneb ka tasuta   pakend. Seega tehased, mis valmistavad taaskasutatavast vanapaberist pakendeid,   asuvad samuti Hiinas. Pabertoodete tarvis ehitatakse Hiinas pidevalt tehaseid, aga   suure nõudluse ja heade hinnapakkumiste üheks täiendavaks põhjuseks on ka   kasvava metsa väikene maht. Maailma vanapaberi suurima  importijana oli Hiina   impordi kasv 2006. aastal 38%, moodustades kokku 23,5 miljonit tonni. Hiina   viimase viie aasta impordi kasv 340% näitab selgelt kasvutrendi.   Eestis on ettevõtteid, kes omavad kogemust ja oskusteavet käivitamaks   taaskasutatavate materjalide tehas koos tsentraalse vanapaberi kogumisega.   Taaskasutatavate materjalide tehas teenindaks kogutavaid vanapaberi mahte   Eestist, Lätist, Leedust  ja Venemaa suurimatest linnadest ja oblastitest ning   töötleks vanapaberit ümber eksporditavaks vanapaberiks. Taaskasutatavate   materjalide tehase käivitumisel on Eestil võimalik kaasata täiendavaid   transiitkonteinerivooge Hiinast riigi omanduses olevasse suurimasse sadamasse -   AS Tallinna Sadam. See võimaldab luua sadamas täiendavaid konteinervedusid   toetavaid ning lisaväärtusi loovaid terminale.   Suuremahuline vanapaberi eksport Eestist vähendaks Hiinasse tagasisaadetavate   tühjade konteinerite arvu, mis on omakorda olulisemaid eeldusi logistiliselt   tasakaalustatud kaubavahetuse toimimiseks globaalses tarneahelas. See on ka tähtis   eeldus alustamaks suuremahulisi Hiina konteineriseeritud importkaupade vedusid   läbi Eesti Venemaale.